 Cumar Hugur Galab, waa Guddoomiyaha Degmada Sabo-wanaag oo khadka telifoonka kula soo xidhiidhay wargeyska Hubaal oo faahfaahin ka bixiyey heerka uu cudurka jadeecadu ka marayo degmada ayaa waxa uu sheegay inuu faro baas ku hayo xanuunku shacabka degen deegaanka Sabo-wanaag oo ay jiraan dhimasho iyo bukaan uu haleelay xanuunkani oo u jiifa waxan uu yidhi; Muddo haatan laga joogo laba todobaad ayuu xannuunka jadeecadu ka dilaacay degmada Sabo-wanaag, waxana uu illaa iyo haatan dilay ilaa iyo shan caruur ah oo uu meelo kala duwan ku kala dilay,waxana jira hooyooyin iyo caruur faro badan oo u jiifa cudurkan. 